**Tájékoztató a közfoglalkoztatás helyzetéről és a START munkaprogramról.**

A 2024 novemberén tájékoztatást kaptunk a Békés Vármegyei Kormányhivataltól, hogy 2025. március 01.-én már nem három, hanem csak két START Közfoglalkoztatási Programok indulhatnak. Ez a két program a START Szociális Jellegű Program és a START Értékteremtő Program.

A START Szociális Jellegű Program alapjai nem változtak, ugyan úgy az útjaink karbantartását, csapadékvíz elvezetést, út menteni zöldkörnyezet karbantartást, illetve járdajavítási és készítési munkáink a lesznek a főbb feladataink a 2025 évben.  
A 2024 évi START Helyi Sajátosságokra Épülő Közfoglalkoztatás és a START Mezőgazdasági Program fúziójából született a START Értékteremtő Program. Lényegében a Helyi Sajátosságok Épülő Program feladatai és tervei illetve a START Mezőgazdasági Program feladatai és tervei egybeolvadtak egy programba.

**Fontosabb Információk a két START Közfoglalkoztatási Programokról:**

* **START Szociális Jellegű Program fajlasgos költsége: 160.000.- Ft.**
* **START Szociális Jellegű Program induló létszám: 10 fő ( 1 fő segédmunkás munkavezető és 9 fő segédmunkás).**
* **START Szociális Jellegű Program támogatási mértéke: 100%.**
* **START Értékteremtő Program fajlagos költsége: 190.000.- Ft.**
* **START Értékteremtő Program induló létszám: 17 fő (1 fő programvezető, 1 fő segédmunkás munkavezető és 15 fő segédmunkás).**
* **Mivel a START Értékteremtő Programba meghaladjuk a 15 fő létszámot, így a támogatás mértéke nem 100% hanem csak 98,8235294118 %.**
* **Mindkét program bértámogatása 100%.**

A 2025. évi közfoglalkoztatás programok március 1-én indultak, ekkor kezdődött meg a START Értékteremtő Program 17 fővel, a START Szociális Jellegű Program 10 fővel. A Polgármesteri Hivatalban 2025. március 01-én indult a Hosszabb időtartamú közfoglalkoztatás program 2 fővel. A Hosszabb időtartamú közfoglalkoztatási program időtartama: 2025. március 01.-től – 2025. október 31.-ig tart. A program további alakulásáról várhatóan október elején kapunk bővebb információt.

A 2025 Hosszabb Időtartamú közfoglalkoztatási programban 2 fő közfoglalkoztatott segíti a hivatali dolgozók munkáját. 1 fő közfoglalkoztatott az információs pultnál segédkezik, míg a másik 1 fő közfoglalkoztatott a takarítási munkálatokban. Munkájuk nagyon hasznos a hivatali életben. A pultban dolgozó közfoglalkoztatott információnyújtásban, levelek kiküldésében és kézbesítésében illetve az ügyfelek által hozott kérelmek átnézésében segít, addig a takarító közfoglalkoztatott a hígiáért fel.

Bértámogatása a 2 főnek 100%.

**START Értékteremtő Program.**

**Mezőgazdasági és Állattartási tevékenységek**:

Folyamatosan zajlanak a munkálatok: gyomirtás, locsolás - öntözés, kapálás.

Megtörtént a napraforgó, kukorica vetése illetve konyhakerti növények ültetése.

1782 hrsz alatt „Kun – Tanyán” továbbra is zajlik az állattartás. Június első napján sertésállomány: 28 db (fias koca: 2db, malac: 25 db, tényes süldő: 1 db), juhállomány: 45 db (anyajuh: 22 db, tenyészkos: 1 db, bárány: 22db).

Parlagfű-mentesítés 12.000 m2 van betervezve az idénre. Első kaszálási ütem: 2025. június 16-20. között.

**Értékteremtő tevékenységek:**

A 2025. évi Értékteremtő program egyik legfontosabb feladata a raklap és térkő gyártása.   
Pályázat elnyerése után az alapanyagokat megrendeltük és elkezdtük a raklapok (20 db) és térkövek (150 m2) elkészítését. Munkaterv szerint a 2025.07.01. – 2025.08.31. időszakban az elkészült térköveket felhasználva a Gondozási Központ (Fő utca 30.) előtt parkolót tervezünk kialakítani. A parkoló 2 részből fog állni. Az első parkoló rész az utcára merőleges, ami 10 m hosszú és 5 m széles, illetve a másik parkoló egy párhuzamos parkoló, ami 2m széles és 28 m hosszú.

Program másik fő célja az asztalos iparimunkák. A 1280/2 Hrsz szám alatti „Pihenő” emlékmű teljesen elhasználódott, a faelemeket a természeti tényezők nem kímélték. A renoválás már nem lehetséges, teljesen új faanyagból kell megcsinálni az emlékművet. Az építési és kivitelezési munkák jelenleg is zajlanak. Munkaterv szerinti időszak 2025.05.01. – 2025.06.30. Ez az időszak magába foglalja a bontási, előkészületi és a kivitelezési munkálatokat.

Ezen kívül raklapokat készítünk illetve a Közigazgatási területen megrongálódott padokat javítjuk.

A 2025 évi programban munkavédelmi bakancs beszerzése történt.

**START Közúthálózat Karbantartás Mintaprogram:**

Program kezdete óta folyamatosan zajlik fűkaszálás, útmenti fák gallyazása - darálás, szemét és hulladék szedése. Cél az igényes, rendezett Gádoros településkép.

Fűnyírási munkálatok zajlottak a Turul emlékműnél, Kossuth utcai Játszótéren, Templom kertnél, Béke téren.

Megkezdtük az útpadkázási munkálatokat.

25 tonna hidegaszfaltot megrendeltük.

Terveink között van 100 fm járdaszakasz készítése.

10.000.000 Ft támogatásból két nagyértékű gépet terveztünk beszerzésre. Az egyik gép egy NTC VVV700/22 Vibrohanger és Kovaco MZ800 PTO árokásó adapter. A gépeket megrendeltük várható szállításuk 2025. június hónap közepe.

**Összefoglalva a programokat**: Minden a terveknek megfelelően, ütemezetten halad.

Egyéb fennakadás eddig nem volt. Védőitalt folyamatosan biztosítunk a dolgozóknak.

**Nyári Diákmunka:**

Nyári Diákmunkáról 2025.06.01.-én még nem kaptuk tájékoztatást a Békés Vármegyei Kormányhivataltól. Bővebb információ várható június hónap végén.

**Nyári felügyelet:**

A Békés Vármegyei Kormányhivatal Foglalkoztatási Osztállyal már egyeztetések folynak a nyári felügyeletre egy közfoglalkoztatott foglalkoztatására.

Telefonos egyeztetések alapján, az Önkormányzatnak lehetősége lehet egy Hosszabb Időtartamú Közfoglalkoztatási Programra, amiben 2025. június 23.-tól – 2025. július 31.-ig egy fő segédmunkást foglalkoztathatunk 6 órában. A kérelem előkészítése és benyújtása a 2025.06.16. induló héten történik.

Foglalkoztatott közfoglalkoztatott segítene a mindennapos tevekénységekben. (takarítás, előkészület feladatok, étkeztetési feladatok.)

**Pénzügyi adatok:**

**START Értékteremtő Program Mintaprogram 17 fő.**

|  |  |
| --- | --- |
| **Bérköltség támogatás összesen** | **29.739.576.- Ft** |
| - Igényelt előleg | 4.956.596.- Ft |
| **Felhalmozási és működési költség** | **5.252.556.- Ft** |
| * Munka és védőruházat, egyéni védőeszközök | 243.664- Ft |
| * Anyag költség | 4.962.593.- Ft |
| * Egyéb költség | 46.299- Ft |
| **Összesen:** | **34.992.132.- Ft** |

**START Közúthálózat karbantartás Mintaprogram 10 fő.**

|  |  |
| --- | --- |
| **Bérköltség támogatás összesen** | **17.219.004.- Ft** |
| * Igényelt előleg | 1.434.917..- Ft |
| **Felhalmozási és működési költség** | **11.979.400.- Ft** |
| * Felhalmozási célú költség | 10.000.000.- Ft |
| * Anyag költség | 1.979.400.- Ft |
| * Egyéb költség | - |
| **Összesen:** | **29.198.404.- Ft** |

**Intézményi Hosszú Időtartamú Közfoglalkoztatás**

|  |  |
| --- | --- |
| **Bérköltség támogatás összesen** | **2.477.616.- Ft** |
| * Igényelt előleg | 0.- Ft |
| **Összesen:** | **2.477.616.- Ft** |

**Gádoros, 2025. június 12.**